גרשון פוזן

הרב גרשון פוזן (תרי"ג 1853 - 14 בספטמבר 1932 י"ד תשרי תרצ"ג) שימש כדיין בפרנקפורט במשך שנים רבות, ורב ב"חברת קלויז" בפרנקפורט.

קורות חייו 
פוזן נולד בפרנקפורט לברנדינה ולדיין הרב אליעזר ליזר פוזן. אביו היה מ-11 הראשונים שחתמו לרב שמשון רפאל הירש להפרדת הקהילה האורתודוקסית מהקהילה הכללית, ואמו הייתה בת הרב מרדכי וועצלר רבה של גודנסברג בגרמניה.

בראש השנה תרכ"ה 1865 בהיותו בן 12 התייתם מאביו. בהמלצת הרב שמשון רפאל הירש נסע לישיבתו של הרב שלמה זלמן ברויאר בהונגריה, שם למד והוסמך לרבנות. בשנת תרמ"ה - 1885 התמנה לדיין בבית דינו של הרב הירש. בשנת תרנ"ג (1893) בהיותו כבן 40 נישא למרים בת יצחק יהודה מרטון מפאפה שבהונגריה.

נפטר בי"ד בתשרי תרצ"ג, בצוואתו ציווה שצאצאיו לא יקראו על שמו.

מילדיו 
 הרב אליעזר פוזן דיין בלונדון "דיין פוזן", אביו של הרב יעקב ישראל פוזן דיין בבית דין צדק בני ברק.
 הרב שמעון ישראל פוזן רב בשאפראן, ומנהיג קהילה בארצות הברית.
 בתו דינה ברענדל נישאה לרב חיים יוסף יעקובוביץ ובנם הוא הרב יצחק יחיאל יעקובוביץ.
 בתו בילה פלורסהיים חמותו של הרב יעקב ישראל בייפוס מחבר ילקוט לקח טוב.
 ר' מיכאל פוזן אביו של הרב ד"ר רפאל בנימין פוזן.

לקריאה נוספת 
 קונטרס ותפארת בנים אבותם, הוצאה משפחת הירשברגר בני ברק
 הקדמה לאור מאיר, hebrew books

דיינים
פרנקפורט: רבנים
רבנים אורתודוקסים
רבנים גרמנים
גרמנים שנולדו ב-1853
גרמנים שנפטרו ב-1932